137
Mugululi Asi Isala:ili fi Dunu ilia Fofagini Disu
1 Ba:bilone hano bega: ninia da fi dialu.
Amogawi, ninia da Saione Moilai Bai Bagade dawa:beba:le, fofagini dinanu.
2 Ninia da ‘yodima’ ifa damana, ninia sani baidama gosagisi.
3 Dunu amo da nini gagulaligi, ilia da ninima amane sia:i,
“Ninia hahawane nabima:ne, Saione ea hou olelema:ne, gesami hea:ma.”
4 Be ninia da habodane ga fi soge ganodini,
Hina Godema nodone gesami hea:ma:bela:?
5 Yelusaleme! Na da di gogolesea,
na da sani baidama bu hamedafa dumu da defea.
6 Na da di gogolesea,
amola di da na baligili hahawane hou bai diala amo hame dawa:sea,
na da bu gesami hea:mu logo hamedafa ba:mu da defea.
7 Hina Gode! Idome dunu ilia da Yelusaleme doagala:le, hasalasi dagoi,
Dia amo hou bu dawa:ma.
Ilia amane sia:i, “Yelusaleme dafawanedafa muguluma.”
Dia amo hou bu dawa:ma.
8 *Ba:bilone moilai bai bagade! Di da gugunufinisi dagoi ba:mu.
Di da ninima wadela:i hou bagade hamobeba:le,
nowa da dima se dabe iasea, da hahawane bagade ba:mu.
9 E da dia mano dudubu amo sasamogene,
gele da:iya gisalu gagala:mu da defea.
* 137:8 Wamolegei Sia: Olelesu 18:6